Mohammad Reza Pahlavi —en persa محمدرضا پهلوی— (Teheran, 26 d'octubre de 1919 - el Caire, 27 de juliol de 1980) fou Xa de l'Iran. Ostentava el tractament de Sa Majestat Imperial, i portava els títols tradicionals perses de xahanxa («rei de reis») i aryamehr («llum dels aris»), monarca de l'Iran, succeint al seu pare Reza I de l'Iran, des del 16 de setembre de 1941, fins a la Revolució islàmica de l'11 de febrer de 1979. Va ser el segon monarca de la dinastia Pahlavi i l'últim Xa o emperador de l'Iran.